sagorsarker/bangla-wikipedia huggingface dataset:
সিঙ্গাপুরের জাতীয় প্রতীক

সিঙ্গাপুরের জাতীয় মর্যাদাবাহী নকশা (জাতীয় প্রতীক)  একটি  যুদ্ধের ঢালে অঙ্কিত নকশা সদৃশ ছাপা যা মূলত দক্ষিণ-পূর্ব এশিয়ার দ্বীপ দেশ সিঙ্গাপুর এর প্রতীক।  এটি ১৯৫৯ সালে চালু করা হয়েছিল, যে বছরে এটি ব্রিটিশ সাম্রাজ্য হতে স্বায়ত্বশাসন পায়। একটি কমিটি এটি নির্বাচিত করে, তৎকালীন উপ-প্রধান মন্ত্রী এর কাছে প্রেরণ করেন, যিনি সিঙ্গাপুরের জাতীয় পতাকার এবং এর জন্য দায়িত্ব পালন করেন।
বিশেষ ছাপ টির কেন্দ্রে একটি লাল যুদ্ধ-ঢাল এবং তাতে একটি চন্দ্রিকা  (একটি  নতুন চাঁদ যা একটি নবীন,উদীয়মান জাতিকে প্রকাশ করে) এবং পাঁচটি সাদা রং এর তারা (বিভিন্ন জাতীয় ভাবধারা,বহুসংস্কৃতির সম্মিলন প্রকাশ করে), দাঁড়ানো অবস্থায় সিংহ এবং একটি বাঘ (সিঙ্গাপুর এবং মালয়েশিয়া কে প্রকাশ করে); নিচে একটি নীল ফিতাতে স্বর্ণাক্ষরে লিখা রয়েছে " মাজুলাহ সিঙ্গাপুরা ", মালয় ভাষায় যার অর্থ "অগ্রগামী সিঙ্গাপুর"। যদিও জাতীয় প্রতীক ব্যবহার সরকারের জন্যই সংরক্ষণ করা হয়েছে, প্রতীকটি মুদ্রা এবং জাতীয় সাজসজ্জায় সর্বদা ব্যবহার্য, এবং  জাতীয় পাসপোর্ট এর প্রচ্ছদে দেখা যায়।
১৯৫৯ সালে সিংগাপুরের স্বায়ত্বশাসন লাভের পর প্রধানমন্ত্রী  লি কুয়ান ইউ  তৎকালীন প্রচলিত যুক্তরাজ্যের জাতীয় প্রতীকের পরিবর্তে দেশটির জন্য একটি নতুন জাতীয় প্রতীক ও অন্যান্য জাতীয় প্রতীক প্রণয়ন করতে মনঃস্থির করে ।  উপপ্রধানমন্ত্রী টো'হ শিন চায়  এর নেতৃত্বে জাতীয় প্রতীক প্রণয়ন করতে একটি কমিটি গঠিত হয়, যিনি এই চিহ্নটি ও সিঙ্গাপুরের জাতীয় পতাকা উভয়ের নকশাতে জাতীয় ঐক্যবদ্ধতা, ও বহু সম্প্রদায়ের পরিচিতি তুলে ধরতে চেয়েছিলেন।
টো'হ এর কমিটি দুই মাস সময়ের মধ্যে কোট অফ আর্মস এবং জাতীয় পতাকা প্রণয়ন করেছিলেন। সংস্কৃতি বিষয়ক মন্ত্রী কর্তৃক জাতীয় প্রতীক সংশ্লিষ্ট আইন এর একটি নথি সিংগাপুরের সংসদে উত্থাপন করেন। যা নভেম্বর ১৯৫৯ সালে অনুমোদিত হয়। ১৯৫৯ সালের ৩রা ডিসেম্বরে, কোট অফ আর্মস, জাতীয় সংগীত ও জাতীয় পতাকা প্রথমবারের মত মানুষের সামনে প্রকাশ করা হয়।
টো'হ ১৯৮৯ সালে জাতীয় প্রতীকের শুরুর কার্যক্রম সম্পর্কে বলেছিলেন, "জাতীয় সংগীত ছাড়াও আমাদেরকে জাতীয় পতাকা ও প্রতীক প্রণয়ন করতে হয়েছিল ", এবং তিনি  সিঙ্গাপুরের নতুন জাতীয় পতাকাকে ইউনিয়ন জ্যাক পাশে উড়তে দেখতে চান। 
প্রতীকচিহ্নের পটভূমি লাল রঙের ঢাল টিতে সাদা রঙের পাঁচটি তারকা আর তার উপরিভাগে,সাদা রঙের একটি অর্ধচন্দ্র যা সিঙ্গাপুরের জাতীয় পতাকা এবং  বেসামরিক জাহাজে ব্যবহার করা প্রতীক চিহ্ন এর মতই। লাল রং বোঝায় "সাম্যবোধের ও বিশ্ব ভাতৃত্ব বোধ" এবং  সাদার মাধ্যমে "চির-বিশুদ্ধতা ও সদ-গুণাবলী" এর উপর জোর দেয়া হয়। অর্ধচন্দ্র টি নতুন উদিত চাঁদ, যা "একটি উদীয়মান বর্ধিষ্ণু জাতি" চিহ্নিত করে। এছাড়া পাঁচটি  তারা হলো "গণতন্ত্র, শান্তি, প্রগতি, ন্যায়বিচার, ও সাম্য - এই পাঁচটি আদর্শের তাৎপর্যবাহী"।
ঢালটির(বর্ম) ধারক একটি সিংহ ও একটি বাঘ : বাঘটি চিহ্নিত করে মালয়েশিয়ার সাথে ঐতিহাসিক ও দৃঢ় সম্পর্ক  (যাতে ১৯৬৩ থেকে ১৯৬৫ সাল সিঙ্গাপুর একটি প্রদেশ হিসেবে অন্তর্ভুক্ত ছিল) যেখানে সিংহটি সিঙ্গাপুর নিজেই। অংশটির নিচে নীল ফিতা, তে স্বর্ণাক্ষরে লিখা রয়েছে ""মাজুলাহ সিঙ্গাপুরা"" । ""মাজুলাহ সিঙ্গাপুরা""  অবশ্য এ দেশের জাতীয় সংগীতের নামও বটে; জাতীয় ভাষা, মালয় ভাষায় যার অর্থ "অগ্রগামী সিঙ্গাপুর"।
১৯৮৫ সালে সিঙ্গাপুরের সার্বিক অর্থনীতির কতৃত্বকারী প্রতিষ্ঠান (মনিটরী অথরিটি অফ সিঙ্গাপুর তাদের দ্বিতীয় পর্যায়ের মুদ্রা অবমুক্ত করে। জাতীয় প্রতীকটি কয়েনের পেছনের পিঠে দেখা যায়, যা ঘিরে থাকে  চারটি অন্যতম রাষ্ট্রভাষাতে (চীনা,মালয়, তামিল,ইংরেজি) দেশের নাম দ্বারা এবং প্রস্তুতের সাল। ১৯৮৭ সালে একই প্যাটার্নের ডলার কয়েনের মুদ্রা অবমুক্ত করা হয়।
উগ্র শ্রীনিবাস

উগ্র শ্রীনিবাস হলেন ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। "উগ্র" শব্দের অর্থ ক্রুদ্ধ। এই বিগ্রহটির আদি নাম ছিল "বেঙ্কটত্তুরৈবর"। তামিল ভাষায় "বেঙ্কটত্তুরৈবর" শব্দের অর্থ ‘বেঙ্কটমের অধিবাসী সর্বোচ্চ ঈশ্বর’। বিগ্রহটিকে বেঙ্কটেশ্বরের ক্রুদ্ধ রূপ মনে করা হয়। এটি "স্নাপন মূর্তি" নামেও পরিচিত।
কিংবদন্তি আছে যে, ১৪শ শতাব্দীতে ব্রহ্মোৎসবম্‌ অনুষ্ঠানের সময় গ্রামে একটি অগ্নিকাণ্ড হয় এবং পুরো গ্রামটি ভস্মীভূত হয়। গ্রামবাসীরা দেবতার কাছে প্রার্থনা জানালে, বেঙ্কটেশ্বর এক ভক্তকে স্বপ্নাদেশ দেন। সেই সময় উগ্র শ্রীনিবাস ছিলেন "শোভাযাত্রা বিগ্রহ" বা "উৎসব মূর্তি"। স্বপ্নাদেশের মাধ্যমে নতুন উৎসব মূর্তি মালায়াপ্পা স্বামীর বিগ্রহটি খুঁজে পাওয়া যায়। সেই সময় থেকে উগ্র শ্রীনিবাসের বিগ্রহটি আর সূর্যোদয়ের পর মন্দিরের বাইরে বের করা হয় না। ভক্তেরা বিশ্বাস করেন যে, সূর্যালোক এই বিগ্রহের গায়ে লাগলে তা থেকে মন্দির চত্বরে আগুন ছড়িয়ে পড়তে পারে।
"ধ্রুব বেরা" ছাড়া উগ্র শ্রীনিবাসের বিগ্রহটি মন্দিরের দ্বিতীয় প্রাচীনতম বিগ্রহ। এই বিগ্রহ কবে মন্দিরে প্রতিষ্ঠিত হয়েছিল, তা জানা যায় না। তবে নথি অনুসারে, ১০ম শতাব্দীতেও মন্দিরে এই বিগ্রহ পূজিত হত। সেই ক্ষেত্রে এই বিগ্রহ ভোগ শ্রীনিবাস বিগ্রহেরও আগে প্রতিষ্ঠিত হয়েছিল বলে ধারণা করা হয়। নথিপত্র থেকে আরও জানা যায় যে, ১৪শ শতাব্দী পর্যন্ত মন্দিরের "উৎসব মূর্তি" হিসেবে এই বিগ্রহ ব্যবহৃত হয়েছে। এরপরই মালায়াপ্পা স্বামীর মূর্তিটি পাওয়া যায় এবং সেটি উৎসব মূর্তি হিসেবে ব্যবহৃত হতে থাকে।
উগ্র শ্রীনিবাসের বিগ্রহটির উচ্চতা ১৮ ইঞ্চি। এটি একটি ৭ ইঞ্চি উঁচু বেদীর উপর দণ্ডায়মান। বিগ্রহের হাতের চক্রটি সামান্য বাঁকা। এটি ব্যবহারোন্মুখ চক্রের নিদর্শন। তাই এটিকে বলা হয় প্রয়োগ চক্র। বিগ্রহের সঙ্গে ভূদেবী ও শ্রীদেবীর বিগ্রহও দণ্ডায়মান অবস্থায় দেখা যায়।
এই বিগ্রহের পূজা বছরের তিনটি দিনে হয়। এগুলি হল উত্থান একাদশী, মুক্কোতি দ্বাদশী ও দ্বাদশারাধনা। কেবলমাত্র কৈশিকা দ্বাদশীর (যা মুক্কোতি দ্বাদশী নামেও পরিচিত) দিন সূর্যোদয়ের আগে বিগ্রহটিকে শোভাযাত্রা সহকারে বের করা হয়। অন্য দুদিন মন্দিরের ভিতরেই বিগ্রহটিকে পূজা করা হয়।
শ্রীবৈষ্ণব সম্প্রদায় উত্থান একাদশী ও কৈশিকা দ্বাদশীকে "প্রবোধোৎসব" আখ্যা দিয়ে থাকে। উত্থান একাদশীর দিন বিষ্ণুকে যোগণিদ্রা থেকে জাগ্রত করা হয়। হিন্দু বিশ্বাস অনুসারে, আষাঢ় শুক্লা একাদশী (বিষ্ণু শয়ন একাদশী) তিথিতে বিষ্ণু যোগণিদ্রায় মগ্ন হন। শ্রীবৈষ্ণবরা কৈশিকা দ্বাদশীর নামকরণ করেছেন, বিষ্ণুভক্ত চণ্ডাল ভক্ত নাম্বদুবনের রচিত একটি গানের ‘রঙ্গম’ অনুসারে। ভক্ত নাম্বদুবন তার সত্যরক্ষার জন্য এক রাক্ষসের খাদ্য হতে সেই রাক্ষসের কাছে গিয়েছিলেন। কৈশিকা পুরাণম্‌ গ্রন্থে এই দিনের উষাকালের বৈশিষ্ট্যগুলি উল্লিখিত হয়েছে। উল্লেখ্য, এই গ্রন্থখানি সংস্কৃত, তামিল বা তেলুগুর মিশ্র ভাষায় (মণিপ্রবলম্‌) রচিত। এতে অনেক সংস্কৃত উদ্ধৃতি ও স্থানীয় ভাষায় ব্যাখ্যা দেওয়া আছে।
আরানি সিল্ক

আরানি সিল্ক শাড়ী একপ্রকারের সিল্কজাত হাতে বোনা শাড়ী, যা তামিলনাড়ু রাজ্যের আরানি অঞ্চলে পাওয়া যায়। আরানি সিল্ক শাড়ির বৈশিষ্ট্য হল এই শাড়ির জমির ভিন্নভাবে দুদিকেই আঁচল থাকে যার ফলে শাড়িটিকে দুটো আলাদা শাড়ির মতো ব্যবহার করা যায়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
আরানি সিল্ক তার ঐতিহ্যপূর্ন, সিল্ক তন্তুর বুননের গণ্য সুবিদিত। আরানি সিল্ক শাড়ির নক্সা অর্ধেক এক রঙের এবং বাকী অর্ধেক অংশ অন্য রঙের। এই শাড়ির দুদিকে দুটি ভিন্ন ধর্মী আঁচল থাকে। যার ফলে একই আরানি শাড়িকে দুবার এবং দু'ভাবে ব্যবহার করা যায়।
এই শাড়ির পাড়ের সীমানায় ফুলের নক্সা দেখা যায় এবং তা সুন্দর ভাবে সুসজ্জিত থাকে। আরানি সিল্ক শাড়ির আঁচল জরি অথবা বিভিন্ন রঙের সুতো দিয়ে বোনা হয়। আরানি সিল্ক কম ওজন বিশিষ্ট হয়।
আরানি সিল্ক শাড়ির বৈশিষ্টমূলক পদ্ধতি হল, প্রথমে সুতোগুলিকে ভালো করে ধুয়ে প্রয়োজনীয় রঙ্গে চুবিয়ে রাখা হয় এবং ফোটানো হয়। পরবর্তী সময়ে বয়ন শিল্পীরা সুতোগুলিকে মাঝে মধ্যেই নাড়িয়ে দেন যাতে সুতোয় ভালোভাবে রঙ মেশে। এই পদ্ধতির গুরুত্বপূর্ণ ব্যাপার হল রঙ মেশানো যা ফেব্রিকের গঠনকে টেকসই করে।
সাইবেরীয় চুনিকণ্ঠী

সাইবেরীয় চুনিকণ্ঠী () বৈজ্ঞানিক নাম ("Luscinia calliope") ছোট প্যাসারিফর্মিস পাখিটি দক্ষিণ এশিয়ার একটি খুবই পরিচিত পাখি। তবে বাংলাদেশের বিরল পরিযায়ী পাখি এটি। পাখিটি ‘লালগলা বা গুম্পিগোরা’ নামেও পরিচিত।
দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ।
পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।
এদের প্রধান খাবার পোকামাকড় ও কীটপতঙ্গ। প্রজনন মৌসুম মে থেকে আগস্ট। বাসা বাঁধে সাইবেরিয়ার তাইগ্যা অঞ্চলে। সরাসরি ভূমিতে ঘাস, তন্তু, চিকন ডালপালা ও চুল পেঁচিয়ে বাসা বানায়। ডিম পাড়ে ৪-৬টি। ডিম ফুটতে সময় লাগে ১৪ দিন। শাবক শাবলম্বী হতে সময় লাগে সপ্তাহ দুয়েক।
4- A Guide to the Birds of Thailand - Boonsong Lekagul, Philip D. Round, Mongkol Wongkalisn, Kamol Komolphalin, Ben King.
[[বিষয়শ্রেণী:
[[বিষয়শ্রেণী:এশিয়ার পাখি]]
[[বিষয়শ্রেণী:ভারতের পাখি]]
[[বিষয়শ্রেণী:বাংলাদেশের পাখি]]
[[বিষয়শ্রেণী:ভুটানের পাখি]]
[[বিষয়শ্রেণী:ফিলিপাইনের পাখি]]
[[বিষয়শ্রেণী:১৭৭৬-এ বর্ণিত পাখি]]
ডাইনামিক-লিংক লাইব্রেরি

ডাইনামিক-লিংক লাইব্রেরী হল মাইক্রোসফটের অপারেটিং সিস্টেম উইন্ডোজ এবং ওএস/২ এর সংযোজনশীল ফাংশন, তথ্য, ডেটার ভাণ্ডার। ডাইনামিক-লিংক লাইব্রেরি হল একধরনের সহকারী ফাইল যা প্রধান ফাংশনের সাথে যুক্ত হয়ে কর্ম সম্পাদনায় সহায়তা করে। ডাইনামিক-লিংক লাইব্রেরি কে সংক্ষেপে ডিএলএল ফাইল বলা হয় কারণ এই ফাইলের নামের শেষে codice_1 লেখা থাকে। তবে কিছু ফাইলের শেষে codice_2 লেখা থাকে। মাইক্রোসফটের পোর্টেবল এক্সিকিউটেবল ফাইল codice_3 তে প্রয়োজনীয় তথ্য সরবরাহের জন্য ডাইনামিক-লিংক লাইব্রেরি ব্যবহার করা হয়। এক্সিকিউটেবল ফাইল codice_4 এবং ডাইনামিক-লিংক লাইব্রেরি ফাইলের গঠন প্রায় একরকম। ডাইনামিক-লিংক লাইব্রেরি থেকে প্রোগ্রাম প্রয়োজনীয় তথ্য, নির্দেশনা গ্রহণ করতে পারে।
প্রথমদিকে মাইক্রোসফটের প্রোগ্রামগুলি সাধারণ ভাবে কাজ করত এবং এগুলোর জন্য নির্দেশনা ছিল অল্প। চিত্রভিত্তিক অপারেটিং সিস্টেম আসার পর সিপিইউ'র উপর চাপ বাড়তে থাকে। একই সময়ে অনেক প্রোগ্রাম চালনার প্রয়োজন পড়ে। কিন্তু সমস্যা হল এক্সিকিউটেবল ফাইল ফাইল অন্য কোন প্রোগ্রামকে নিষ্ক্রিয় অবস্থায় তথ্যসংগ্রহ করতে দেয় না ও এক্সিকিউটেবল ফাইল কোন সক্রিয় ফাইল থেকে তথ্য পড়তে/সংগ্রহ করতে পারে না। এর ফলে এক্সিকিউটেবল ফাইলের আকার-আকৃতি বৃদ্ধি করার প্রয়োজনীয়তা দেখা দেয়। এই সমস্যা কাটিয়ে ওঠার জন্য ডাইনামিক-লিংক লাইব্রেরি ডিজাইন করা হয়। ডাইনামিক-লিংক লাইব্রেরীর সুবিধা হল এই ফাইল থেকে অনেক প্রোগ্রাম এক সাথে তথ্য সংগ্রহ করতে পারে।
কুল ফর দ্য সামার

কুল ফর দ্য সামার হল আমেরিকান সঙ্গীত শিল্পী ডেমি লোভাটো কর্তৃক সঙ্গীত একক। এটা তার পঞ্চম স্টুডিও অ্যালবাম "কনফিডেন্টের" (২০১৫) প্রধান একক সঙ্গীত। এই সঙ্গীতটা ২০১৫ সালের জুলাই মাসের ১ তারিখে হলিউড, এবং আইল্যান্ড রেকর্ডস কর্তৃক মুক্ত পায়, এবং ঐ একই দিনে রিপাবলিক রেকর্ডস কর্তৃক রেডিওতে প্রচার করা হয়। এই সঙ্গীতটা লিখেছেন লোভাটো, ম্যাক্স মার্টিন, আলি পেয়ামি, অ্যালেক্সজেন্ডার এরিক ক্রোনাল্ড এবং স্যাভান কোটেছা। সঙ্গীতটিতে সমলিঙ্গ ইঙ্গিতপূর্ণ এবং যৌন ইঙ্গিতপূর্ণ।
"কুল ফর দ্য সামার" সঙ্গীত সমালোকদের কাছ থেকে ইতিবাচক সমালোচনা পেয়েছে। এই সঙ্গীতটি ২০১৫ সালের ১৮ জুলাই "বিলবোর্ড" হট ১০০ এর ৩৬ নম্বর স্থানে আত্মপ্রকাশ করে। মুক্তির প্রথম সপ্তাহে এই সঙ্গীতটির ৮০,০০০ কপি বিক্রয় হয়েছে। ২০১৫ সালের ১৫ অক্টোবরের তালিকার এটা হট ১০০ এর শীর্ষ ২০ এর ১১ তে স্থান পায়। এছাড়াও "কুল ফর দ্য সামার" কানাডা, অস্ট্রেলিয়াসহ আন্তর্জাতিক শীর্ষ ২০ এককের তালিকায় স্থান পেয়েছে এবং যুক্তরাজ্য এবং নিউজিল্যান্ড এর শীর্ষ ১০ এ স্থান পেয়েছে।
"কুল ফর দ্য সামার" লিখেছেন লোভাটো, অ্যালেক্সজেন্ডার এরিক ক্রোনাল্ড, স্যাভান কোটেছা, আলি পেয়ামি এবং ম্যাক্স মার্টিন। আলি পেয়ামি এবং ম্যাক্স মার্টিন সঙ্গীতটি প্রযোজনা করেছেন। এটা পপ এবং পপ রক সঙ্গীত, সাথে রক এজ এবং ইলেক্ট্রনিক ব্যবস্থা স্যানথাইজার বীট দ্বারা চালানো হয়েছে এবং ইলেক্ট্রনিক গিটার ব্যবহার করা হয়েছে।
কুল ফর দ্য সামার এর মুক্তির দিন লোভাটো নিউ ইয়র্ক শহর এর জি১০০তে পুকুর পার্টিতে প্রথম একক গানটি গান। পরবর্তীতে তিনি অন্যান্য পুকুর পার্টিতে গানটি গান,১০২.৭ কিস-এফএম কর্তৃক আয়োজিত লস এঞ্জেলসের ওয়াটারমার্ক টাওয়ারে পুল পার্টিতে তিনি পুকুরে লাফ দিতে গিয়ে পানিতে পড়ে যান। ১১ জুলাই লোভাটো মেজর লীগ বেসবল অল-স্টার গেমে এই সঙ্গীত পরিবেশন করেছেন। ২০১৫ সালের ৯ আগস্ট লোভাটো তার সাথে সকল-নারী ব্যান্ডদের নিয়ে "দ্য ভয়েজ অব অস্ট্রেলিয়ায়" "কুল ফর দ্য সামার" গানটি গান। তারপরে সে "সানরাইজে" গানটি গান।
২০১৫ সালের ২৪ আগস্টের ডাব্লিউডাব্লিউই এর প্রতি-দর্শনে-পরিশোধ সামারস্লামের অফিসিয়াল উদ্ভোদনী সঙ্গীত ছিল। On August 30, 2015, Lovato performed the song at th ২০১৫ সালের ৩০ আগস্ট র‍্যাপার ইগি আজালেকে নিয়ে লোভেটা ২০১৫ এমটিভি ভিডিও মিউজিক অ্যাওয়ার্ডে এই গানটি গান। তারপরের দিন, "জিমি কিমেল লাইভে" লোভাটো রি গানটি গেয়েছিলেন। 
"কুল ফর দ্য সামার" দুইবার মনোনীত হয়েছে।২০১৫ সালের আগস্ট মাসে, টীন চয়েস অ্যাওয়ার্ডে গ্রীষ্মের পছন্দের সঙ্গীত (চয়েস সামার সং) শ্রেণীতে মনোনীত হয় এবং এমটিভি ভিডিও মিউজিক অ্যাওয়ার্ডেও গ্রীষ্মের সঙ্গীত (সামার সং) শ্রেণীতে মনোনীত হয়।
মাইক ক্রুজ রিমিক্স) — ৭:২৩
নামিবিয়া জাতীয় অনূর্ধ্ব-১৯ ক্রিকেট দল

নামিবিয়া জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে নামিবিয়ার প্রতিনিধিত্বকারী দল। দলটি সাতবার অনূর্ধ্ব-১৯ ক্রিকেট বিশ্বকাপ বাছাইপর্বে খেলার যোগ্যতা অর্জন করেছে, যা অন্য আন্তর্জাতিক ক্রিকেট কাউন্সিল আইসিসির সহযোগী সদস্য পাপুয়া নিউ গিনির সমান। নামিবিয়ার সবচেয়ে বড় সাফল্য মালয়েশিয়ায় অনুষ্ঠিত ২০০৮ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ, সেখানে তারা ১৬টি দলের মধ্যে ১১তম স্থান অর্জন করেছিল। নামিবিয়া আইসিসি আফ্রিকা অনূর্ধ্ব-১৯ ক্রিকেট বিশ্বকাপে চারবার চ্যাম্পিয়ন হয়েছে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল:
দক্ষিণ আফ্রিকা জাতীয় অনূর্ধ্ব-১৯ ক্রিকেট দল

দক্ষিণ আফ্রিকা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে দক্ষিণ আফ্রিকার প্রতিনিধিত্বকারী দল, যা ১৯৯৫ সালে অফিসিয়ালভাবে প্রথম কোন অনূর্ধ্ব-১৯ টেস্ট ম্যাচে অংশগ্রহণ করে। দল গঠনের পর থেকে ১৬ জানুয়ারি ২০০৮ পর্যন্ত ২৩টি আন্তর্জাতিক ম্যাচ খেলে। এর মধ্যে ৩টিতে জয় এবং ৯টি পরাজিত হয়।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
ভবানী জামাক্কালাম

ভবানী জামাক্কালাম বলতে ভারতের তামিল নাড়ু অংশের এরোডে জেলার ভবানীতে উৎপাদিত কম্বল এবং শতরঞ্চিজাতীয় পণ্য দ্রব্যকে বুঝায় । এবং এটি ২০০৫-২০০৬ সালে ভারতের ভৌগোলিক নিদর্শনের চিহ্ন হিসাবে স্বীকৃতি পেয়েছে ।
উনিশ শতকে ব্রিটিশ সরকারের সাথে প্রতিযোগিতায় টিকে থাকার জন্য ভারতীয় কারিগররা নতুন ধরনের পোশাক উদ্ভাবন করে । ভবানীর দর্জি সম্প্রদায়গণ রঙিন মোটা সূতার মাধ্যমে এই কম্বল তৈরি করে থাকেন । উৎপাদিত জামাক্কালামের জনপ্রিয়তা অন্যান্য ঐতিহ্যগত শাড়ি ও পোশাকের বদলে এই জামাক্কালাম উৎপাদনের নেতৃত্ব দেয় । 
ভবানীতে দুই ধরনের জামাক্কালাম উৎপাদিত হয় ।
ভবানী জামাক্কালামে আরও উৎপাদিত হয় বাকপাক(থলে) , চাদর ।
ঐতিহ্যগতভাবে , জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা । 
জামাক্কালাম উৎপাদনের জন্য প্রথমে সূতা কাঠের তাঁতে আড়াআড়ি ভাবে রাখা হয় তারপর এতে সূতার গাঁথুনি শুরু করা হয় । এর জন্য হাত এবং পা উভয় ব্যবহার করতে হয় । হাত দিয়ে উপরে ঝুলানো রশি নিচের দিকে টানতে হয় এবং পা দিয়ে নিচের কাঠের যন্ত্র ধাক্কা দিতে হয় । এর ফলে আড়াআড়ি ভাবে রাখা সূতার সাথে নতুন একটি সূতা যুক্ত হয়ে যায় । এভাবে পণ্যটি ধীরে ধীরে উৎপাদিত হতে থাকে । 
উৎপাদিত জামাক্কালাম বিশ্বের বিভিন্ন দেশে রপ্তানি করা হয় যেমন সুইডেন , জার্মানি , ইটালি , ইউনাইটেড কিংডম , ইউনাইটেড স্টেট ও সিংগাপুর । ১৯৯৩ সালে সবথেকে বেশি কাপড় রপ্তানি হয় । .
২০০০ সাল থেকে হাতে তৈরি জামাক্কালাম মেশিনে তৈরি সূতার সাথে প্রতিযোগিতায় যুক্ত হয়েছে । অন্যান্য দেশের সস্তা পণ্য এই শিল্পকে হুমকির মুখে ঠেলে দিয়েছে । 
২০০৫ সালে তামিল নাড়ু'র সরকার এই শিল্পকে ভৌগোলিক অস্তিত্বে হিসাবে উপস্থাপন করে । ফলশ্রুতিতে ২০০৫-০৬ সালে ভারত সরকার ভৌগোলিক জামাক্কালামকে অস্তিত্বে ইঙ্গিত হিসাবে আনুষ্ঠানিক ভাবে স্বীকৃতি প্রদান করে ।
জিম্বাবুয়ে জাতীয় অনূর্ধ্ব-১৯ ক্রিকেট দল

জিম্বাবুয়ে জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে জিম্বাবুয়ের প্রতিনিধিত্বকারী দল। দলটি ক্রিকেট জিম্বাবুয়ে ক্রিকেট কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির পূর্ণ সদস্য।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
আদা খান

আদা খান হলেন ভারতীয় টেলিভিশন অভিনেত্রী ও মডেল। তিনি রাজকুমারী অমৃত এর লাইফ ওকে শোয়ের আমরিত মানথান ভুমিকায় গুরুত্বপূর্ণ চরিত্রের জন্য বিশেষ ভাবে পরিচিত। এছাড়া তিনি নাগিণ কালারস টিভি সিরিয়ালটি করছেন।
আদা মডেল হিসেবে জীবন শুরু করেন। এরপর তিনি বিজ্ঞাপনে কাজ করেন। এরপর তিনি সোনি টিভির জনপ্রিয় সিরিয়াল পালামপুর এক্সপেসে জড়িয়ে পড়েন। ২০১০ সালে শুরু স্টার প্লাস টেলিভিশনে তিনি বেহেনিনে সহয়ক ভুমিকায় অংশগ্রহণ করেন। এছাড়া তিনি ইয়ে হায় আসিকী ধারাবাহিকেও কাজ করেন। এবং সাবধান ভারত @ ১১. আর রাজকুমার অমৃত এর লাইফ ওকের আমরিট মানথান চরিত্রে কাজ করেন তিনি ওয়েলকাম-২ বাজী মেহমান নাওয়াজি কি নামক আপাতবাস্তব টেলিভিশন অনুষ্ঠানের অংশগ্রহণ করেছেন। কিছুদিন ধরে তিনি সনি পাল টেলিভিশনের পিয়া বাসানটি রে সিরিয়ালটির অভিনয় করছেন।
বিভিন্ন দেশে রক্তের গ্রুপের বিন্যাস

এই তালিকা বিভিন্ন দেশ ও অঞ্চলের মধ্যে রক্তের গ্রুপের বণ্টন সম্পর্কিত। রক্তের গ্রুপ (যাকে রক্তের শ্রেণীও বলা হয়) হল রক্তের একটি শ্রেণীবিভাগ, যা লাল রক্তকণিকার (RBC) এর পৃষ্ঠতায় অ্যান্টিবডি এবং উত্তরাধিকারসূত্রে পাওয়া এন্টিজেনিক পদার্থের উপস্থিতি বা অনুপস্থিতির উপর ভিত্তি করে করা হয়। এই এন্টিজেনগুলি রক্তের গ্রুপ সিস্টেমের উপর নির্ভর করে প্রোটিন, কার্বোহাইড্রেট, গ্লাইকোপ্রোটিন বা গ্লাইকোলিপিড হতে পারে।
বি গ্রুপের রক্তের উপস্থিতি উত্তর এশিয়া ও মধ্য এশিয়ার আশেপাশের অঞ্চলে বেশি। পশ্চিম ও পূর্ব দিকে এই গ্রুপের রক্তের সহজলভ্যতা ধীরে ধীরে কমে আসে এবং স্পেনে এর পরিমাণ এক অঙ্কের ঘরে এসে পৌঁছেছে। ধারণা করা হয়, ইউরোপীয়দের আগমনের পূর্বে আমেরিকা ও অস্ট্রেলিয়ায় বি গ্রুপের রক্ত আমেরিকার আদিবাসী ও অস্ট্রেলিয়ার আদিবাসীদের মধ্যে সম্পূর্ণরূপে অনুপস্থিত ছিল।
ইউরোপে এ গ্রুপের রক্তের লভ্যতা বেশি, বিশেষ করে স্ক্যান্ডিনেভিয়া ও মধ্য ইউরোপ অঞ্চলে; যদিও অস্ট্রেলিয়ার কিছু আদিবাসী জনগোষ্ঠী ও মন্টানার ব্ল্যাকফুট ইন্ডিয়ানদের মধ্যে এটি সবচেয়ে বেশি সহজলভ্য।
আরানমুলা কান্নাড়ি

আরানমুলা কান্নাড়ি (, মানে Aranmula mirror বা আরান্মুলা আয়না) হল একধরনের হাতে তৈরি ধাতব আয়না যা ভারতের কেরেলা প্রদেশের আরানমুলা গ্রামে তৈরি করা হয় । অন্যান্য আয়নার মতো এতেও রয়েছে স্বচ্ছতা এবং এটির পেছনের দিকে রয়েছে আরেকটি আয়না যা ধাতব তৈরি । আরানমুলা কান্নাড়ি যে উপাদান ব্যবহার করা হয় তা একমাত্র সেখানকার বিশ্বকর্মারাই জানে কারণ এটি পারিবারিক গোপনীয়তা হিসাবে পরিবার থেকে পরিবারে চলে আসছে । তবে ধাতব বিশেষজ্ঞদের মতে এই আয়নাতে টিন, তামা ব্যবহার করা হয় । টিন ও তামার সঠিক মিশ্রণের মাধ্যমে এই আয়না তৈরি করা হয় এরপর আরানমুলা কান্নাড়িকে পালিশ করা হয় যতক্ষণ পর্যন্ত না স্বচ্ছ প্রতিবিম্ব তৈরি করে । কনে বিদায়ের সময় যে আট উপকরণ সাথে দেওয়া হয় তার মধ্যে আরানমুলা কান্নাড়িও স্থান পেয়েছে । কেরেলার এই ধাতব আয়না ঐতিহ্যের ইতিহাস বহন করছে এবং এই আয়নাকে সৌভাগ্যের প্রতীক হিসাবে বিবেচনা করা হয় । তাই যুগ যুগ ধরে এই আয়না ধর্মীয় ঐতিহ্যের একটি অংশ হয়ে রয়েছে । লন্ডনের ব্রিটিশ মিউজিয়ামে একটি ৪৫ সেন্টি মিটার লম্বা আরানমুলা ধাতব কান্নাড়ি রয়েছে । এই আয়না ২০০৪-০৫ সালে ভারতের ভৌগোলিক ইঙ্গিত হিসাবে স্বীকৃতি পায় ।
আসাম চা

আসাম চা ভারতের আসামে উৎপাদিত এক প্ৰকারের লাল চা। আসামের চা বিশেষকে "Camellia sinensis" var. "assamica" (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন, স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, আইরিশ ব্রেকফাস্ট টি, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে।
বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী অঞ্চল। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই আসাম চা কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।
যদিও আসামে সাধারণত "রং চা" উৎপাদন করা হয়,তবে কিছু পরিমাণ "সবুজ চা", এবং নিজস্ব বৈশিষ্ট্যের "সাদা চা" ও উৎপাদন করা হয়।
ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।
আসাম চা রবাৰ্ট ব্ৰুচ, নামের একজন স্কটিশ ভ্রমণকারী ১৮২৩ সালে আকস্মিকভাবে "আবিষ্কার" করেছিলেন বলে মনে করা হয়। আসামের হাবি-বাগানে ঘুরা ফেরার সময় তিনি এই গাছ "বন্য"অবস্থায় বেড়ে উঠতে দেখতে পান।
মণিরাম দেওয়ান তাকে একজন স্থানীয় চিংফৌ প্রধান বিছা গামের ঘরে নিয়ে যান। সেখানে তিনি স্থানীয় চিংফৌ লোকদেরকে এই গাছের পাতা থেকে প্ৰস্তুত করা পানীয় গ্ৰহণ করে দেখান এবং তিনি বিছা গামের থেকে সেই গাছের পাতা এবং বীজ বৈজ্ঞানিকভাবে পরীক্ষণের জন্যে সংগ্ৰহ করে আনেন। এর কিছু দিন পরেই তার মৃত্যু হয়, তিনি এই গাছের প্ৰকৃত শ্ৰেণীবিভাজন জানতে সক্ষম হননি। ১৮৩০ সালে তার ভাই চাৰ্লস আসাম চায়ের পাতা কলকাতা বোটানিক্যাল গার্ডেনে সঠিক পরীক্ষণের জন্যে প্ৰেরণ করেন। অবশেষে সেখানে এই উদ্ভিদকে চা গাছ, বা "Camellia sinensis" এর একটা প্ৰজাতি বলে সনাক্তকরণ করা হয়, যেটা চীনা প্ৰজাতি "Camellia sinensis" var. sinensis এর সাথে এক নয়।
আসামের চা বাগানে ভারতএবং শ্রীলঙ্কাতে ব্যবহার করা ভারতীয় মান সময় (IST) অনুসরণ করা হয় না। আসামের চা বাগানের স্থানীয় সময়, যাকে "চা বাগান সময়" বা "বাগানটাইম" বলা হয়, ভারতীয় মান সময় থেকে একঘণ্টা এগিয়ে। দেশের এই অঞ্চলে আগে সূৰ্যোদয় হওয়াকে গুরুত্ব দিয়ে, ব্রিটিশ শাসনামলে এই পদ্ধতিটির প্ৰচলন করা হয়েছিল।
এই পদ্ধতিটিকে একটি সফল পদ্ধতি বলা যায়, কারণ এর জন্যেই চা বাগানের সকল কৰ্মীর দিনের মধ্যে অন্ধকার হওয়ার আগেই নিজের কাজ-কর্ম সেরে ফেলতে পারে এবং যেটা বাগানের উৎপাদন বৃদ্ধি করে। চা বাগানের কৰ্মীদের কাজ করার সময় পৌনে ৯ টা (ভা. মা. স. পৌনে ৮ টা) থেকে সন্ধ্যা ৫ টা (ভা. মা. স. সন্ধ্যা ৪ টা) পর্যন্ত, কিন্তু বাগান ভেদে এই সময়ের কিছু তারতম্য দেখা যায়।
উল্লেখ্য যে, চলচ্চিত্ৰ নিৰ্মাতা জাহ্নু বরুয়া উত্তর-পূর্বের জন্যে একটা স্বকীয় মান সময় প্ৰচলন করার জন্যে প্ৰচার চালিয়েছিলেন।
১৭তম জাতীয় চলচ্চিত্র পুরস্কার (বাংলাদেশ)

১৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৭তম আয়োজন; যা ১৯৯২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর একটি মরণোত্তর পুরস্কারসহ মোট ২২টি শাখায় পুরস্কার প্রদান করা হয়।
১৮তম জাতীয় চলচ্চিত্র পুরস্কার (বাংলাদেশ)

১৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৮তম আয়োজন; যা ১৯৯৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর দুটি বিশেষ পুরস্কারসহ মোট ১৯টি শাখায় পুরস্কার প্রদান করা হয়।
বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন

বাংলাদেশ স্ট্যান্ডার্ডস এন্ড টেস্টিং ইনস্টিটিউশন (বিএসটিআই) () শিল্প মন্ত্রণালয়ের অধীনে একটি সরকারি স্বায়ত্বশাসিত প্রতিষ্ঠান যা মূলত সেবা ও পণ্যের গুণমান নিয়ন্ত্রণের উদ্দেশ্যে গঠিত। ঢাকায় এর প্রধান কার্যালয় অবস্থিত। এর পাশাপাশি সংস্থাটির প্রধান কার্যালয়ের নিকটে বিভাগীয় মেট্রোলজি ইন্সপেক্টরেট, দেশের ৭টি বিভাগীয় শহরে বিভাগীয় অফিস, তিনটি জেলা অফিস ও ১০টি আঞ্চলিক কার্যালয় রয়েছে। বিএসটিআই এর অনুমোদন ব্যতীত বাধ্যতামূলক পণ্যসমূহ মোড়কজাত ও বাজারজাত করা আইনত দণ্ডনীয় অপরাধ।
১৯৮৫ সালে বাংলাদেশ সরকারের জারীকৃত অধ্যাদেশ ৩৭-এর মাধ্যমে সেন্ট্রাল টেস্টিং ল্যাবরেটরী (CTL) এবং বাংলাদেশ স্ট্যান্ডার্ডস ইন্সটিটিউশনকে (BDSI) একীভূত করে শিল্প মন্ত্রণালয়ের অধীনে স্বায়ত্বশাসিত প্রতিষ্ঠান হিসেবে বাংলাদেশ স্ট্যান্ডার্ডস এন্ড টেস্টিং ইন্সটিটিউশন প্রতিষ্ঠিত হয়। পরবর্তীতে ১৯৯৫ সালে বাণিজ্য মন্ত্রণালয়ের অধীনস্থ কৃষি পণ্য বিপণন ও শ্রেনীবিন্যাস পরিদপ্তরটিও বিএসটিআই’র সঙ্গে একীভূত হয়।
মান প্রণয়ন ও বাস্তবায়ন এবং সঠিক ওজন ও পরিমাপ নিশ্চিতকরণে যুগোপযোগী প্রতিষ্ঠান  হিসেবে গড়ে তোলা। 
পণ্য ও সেবার মান প্রণয়ন, বাস্তবায়ন এবং পণ্যের সঠিক ওজন ও পরিমাপ নিশ্চিতকরণের মাধ্যমে আন্তর্জাতিক ও আঞ্চলিক মানদন্ডে উন্নীতকরণ এবং ভোক্তা ও অংশীজনের স্বার্থ রক্ষা করে দেশীয় ও আন্তর্জাতিক বাণিজ্যে সহায়তা প্রদান। 
কাউন্সিল হচ্ছে বিএসটিআই’র সর্বোচ্চ নীতি নির্ধারক কর্তৃপক্ষ। মাননীয় শিল্প মন্ত্রী মহোদয়ের নের্তৃত্বে ৩৬ সদস্য নিয়ে কাউন্সিল গঠিত। বাংলাদেশ স্ট্যান্ডার্ডস এন্ড টেস্টিং ইন্সটিটিউশন আইন, ২০১৮ এর ৭ নং ধারায় বিএসটিআই’র কাউন্সিলের ক্ষমতা নিম্নরূপভাবে বর্ণনা করা হয়েছে-
বিএসটিআই বর্তমানে নিচের প্রতিষ্ঠানসমূহের সদস্যপদ প্রাপ্ত রয়েছে:
সুয়া

সুয়া হচ্ছে মসলাযুক্ত শিক কাবাব যা পশ্চিম আফ্রিকার জনপ্রিয় খাবারগুলোর মধ্যে অন্যতম। এটি ঐতিহ্যগতভাবে প্রস্তুত করে উত্তর ক্যামেরুন, নাইজেরিয়া, নাইজার এবং সুদানের  (যেখানে এটাকে বলা হয় আগাশে) কিছু অংশের হাউসা জনগোষ্ঠী। সুয়া সাধারণত  গরুর মাংস, ভেড়া, অথবা মুরগীর মাংশ দিয়ে তৈরি করা হয়। কিডনি, লিভার ও নাড়িভুঁড়িও ব্যবহার করা হয়। ছোট করে কাটা মাংসের টুকরো গুলোতে বিভিন্ন মশলা মাখানো হয়। এরপর বারবিকিউ করা হয়। কাটা পেঁঁয়াজ এবং শুকনো মরিচযুক্ত গরম মশলা দিয়ে সুয়া পরিবেশন করা হয়। হালাল মাংস প্রস্তুতি পদ্ধতি সাধারণত ব্যবহার করা হয়, বিশেষ করে উত্তর নাইজেরিয়ায়। এই অঞ্চলে সুয়া তৈরীর পদ্ধতির কারণে মুসলিম অমুসলিদের মধ্যে দাঙ্গা বাঁধে। সুয়ার শুকনো সংস্করণকে বলা হয় কিলিসি। 
সুয়া তৈরীর কোন নির্দিষ্ট প্রণালী নেই। মশলা এবং অন্যান্য উপকরণ মেশানো সুয়াকে বলে ইয়াজি এবং মিশ্র মশলা দিয়ে এটা পরিবেশন করা হয়। ব্যক্তি রুচি এবং অঞ্চলভেদে উপাদানের তারতম্য হয়। উপাদানের মধ্যে লবঙ্গ, আদা, লাল মরিচ, গোলমরিচ, টেবিল, লবণ, পিঠা ইত্যাদি।
রেহানা জলি

রেহানা জলি হচ্ছেন একজন বাংলাদেশী চলচ্চিত্র অভিনেত্রী। তিনি চলচ্চিত্রে সাধারণত পার্শ্ব চরিত্রে অভিনয় করে থাকেন। ১৯৮৫ সালে "মা ও ছেলে" চলচ্চিত্রে অভিনয়ের মাধ্যমে বাংলাদেশের চলচ্চিত্র শিল্পে তার অভিষেক ঘটে। প্রথম চলচ্চিত্রেই তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার অর্জন করেন।
রেহানার কর্মজীবন শুর হয় আশির দশকের শুরুতে টেলিভিশনে অভিনয় দিয়ে। এসময়ে তিনি বদরুন্নেসা আব্দুল্লাহ পরিচালিত "উজান চরের দুলি" টেলিভিশন নাটকে দুলি চরিত্রে অভিনয় করেন। পাশাপাশি তিনি মঞ্চ নাটকেও অভিনয় করেন। তার প্রথম অভিনীত মঞ্চ নাটক বিধায়ক ভট্টাচার্যের নির্দেশনায় "তাইতো"। তার চলচ্চিত্রে অভিষেক হয় ১৯৮৫ সালে কামাল আহমেদ পরিচালিত "মা ও ছেলে" চলচ্চিত্রে। এই চলচ্চিত্রে মমতা চরিত্রে অভিনয়ের জন্য তিনি ১০ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী বিভাগে পুরস্কার অর্জন করেন। পরে "বিরাজ বৌ", "প্রতীক্ষা", "গোলমাল", "প্রায়শ্চিত্ত", "নিষ্পাপ" চলচ্চিত্রে নায়িকা চরিত্রে অভিনয় করেন।
১৯৯৪ সালে তিনি এ জে মিন্টুর "প্রথম প্রেম" চলচ্চিত্রে পার্শ্ব অভিনেত্রী হিসেবে প্রথম মায়ের ভূমিকায় অভিনয় করেন। পরে ১৯৯৬ সালে জাকির হোসেন রাজু পরিচালিত "জীবন সঙ্গী" ও বাদল খন্দকার পরিচালিত "স্বপ্নের পৃথিবী"তে সালমান শাহের মায়ের চরিত্রে অভিনয় করেন।
২০১১ সালের ঈদুল ফিতরে মুক্তি পায় তার অভিনীত মনতাজুর রহমান আকবর পরিচালিত "ছোট্ট সংসার", মোহাম্মদ হোসেন-বদিউল আলম খোকন পরিচালিত "বস নাম্বার ওয়ান" ও রাজু চৌধুরীর "প্রিয়া আমার জান"।
২০১৩ সালে রেহানা বিজ্ঞাপন নির্মাতা আশফাক উজ্জামান বিপুলের নির্দেশনায় "প্রাণ ম্যাংগো জুস"-এর বিজ্ঞাপনে মডেল হন। এ বছর পি এ কাজল রচিত ও পরিচালিত ভালোবাসা আজকাল চলচ্চিত্রে অভিনয় করেন। ২০১৪ সালে রেহানা মাসুদ পথিক পরিচালিত নির্মলেন্দু গুণ রচিত কবিতা অবলম্বনে নির্মিত নেকাব্বরের মহাপ্রয়াণ ছবিতে অভিনয় করেন। একই বছর আবুল কালাম আজাদের "অনেক সাধনার পরে" ছবিতে অভিনয় করেন। ২০১৫ সালে "মা বাবা সন্তান" ছবিতে তার অভিনয় সেই বছরের সবচেয়ে বাজে পার্শ্ব অভিনেত্রীর কাজ বলে অভিহিত করা হয়েছে।
খাড়ি গ্রাম

খাড়ি গ্রাম হল পশ্চিমবঙ্গের দক্ষিণ চব্বিশ পরগনার অন্তর্ভুক্ত একটি পুরাতাত্ত্বিক স্থান। উত্তর-পশ্চিম সুন্দরবনের অন্তর্গত এই গ্রামটি হিন্দুযুগের প্রাচীন ঐতিহাসিক স্থান 'খাড়ি-মণ্ডল' বা 'খাড়ি বিষয়'-এর ভৌগোলিক স্মৃতি আজও বহন করে চলেছে। এই অঞ্চলের নিকট দিয়েই প্রাচীন ভাগীরথী বা 'আদিগঙ্গা' অজস্র সংকীর্ণ ধারায় প্রবাহিত হয়ে বঙ্গোপসাগরে মিলিত হত৷ প্রাচীন ভাগীরথীর পশ্চিমতীর ছিল 'পশ্চিমখাড়ি' (এর অন্তর্ভুক্ত ছিল বর্তমান হাওড়া জেলার 'বেতড়') এবং পূর্বতীর ছিল 'পূর্বখাড়ি' (বর্তমান খাড়ি গ্রাম)। এই পূর্বখাড়ি ছিল পাল ও সেনযুগের পৌণ্ড্রবর্ধনভুক্তির অধীনে। 'ডাকার্ণব' গ্রন্থে খাড়িকে চৌষট্টি শক্তিপীঠের অন্যতম বলে উল্লেখ করা হয়েছে।
সাবেক চব্বিশ পরগনা অঞ্চল থেকে প্রাপ্ত সেনরাজা বিজয়সেন ও লক্ষ্মণসেন-এর দুটি তাম্রপট্টলিপিতে খাড়িকে একটি 'বিষয়' (বিজয়সেনের বারাকপুরলিপি) এবং 'মণ্ডল' (লক্ষণসেনের সুন্দরবনলিপি) বলে উল্লেখ করা হয়েছে। এই 'বিষয়' বা 'মণ্ডল' অনেকটা আধুনিক 'মহকুমা'র মত ছিল বলে অনুমিত হয়।
লক্ষ্মণসেনের সুন্দরবনলিপি থেকে জানা যায়, দ্বাদশ শতকের শেষে (১১৯৬ খ্রিষ্টাব্দ) অযোধ্যা থেকে আগত পালবংশের 'মহারাজাধিরাজ' উপাধিধারী শ্রীমদ্ ডোম্মনপাল নামে এক সামন্ত রাজা 'পূর্বখাড়ি'তে (বর্তমান খাড়ি গ্রাম) স্বাধীন রাজ্য স্থাপন করেন।
লক্ষ্মণসেনের রাজত্বের শেষদিকে তার অধীন সামন্তরাজারা বিদ্রোহ ঘোষণা করে স্বাধীনতা করায় কেন্দ্রীয় শাসনব্যবস্থা শিথিল হয়ে পড়ছিল। এখানকার জাতিভেদ-বর্ণপ্রথা জর্জরিত পৌণ্ড্রক্ষত্রিয় ও মাহিষ্যপ্রধান হিন্দুসমাজ শ্রীমদ্ ডোম্মনপালের নেতৃত্বে সামাজিক বিদ্রোহে অংশগ্রহণ করেছিল বলে অনুমান করা হয়।
খাড়ি গ্রামের নারায়ণীতলায় একটি সাধারণ ইটের ঘরে শক্তিমূর্তি 'নারায়ণী'র অধিষ্ঠান; মূর্তিটি চতুর্ভূজা, ত্রিনয়না ও সিংহবাহিনী। ষোড়শ-সপ্তদশ শতাব্দীতেই এই ধরনের তান্ত্রিক পীঠস্থানের উৎপত্তি বলে মনে করা হয়। নারায়ণী মূর্তির পাশেই ঘোড়ার পিঠে আসীন ধর্মযোদ্ধা গাজীসাহেবের (পীর বড়খাঁ গাজী) মূর্তি অবস্থিত। হিন্দু-মুসলমান নির্বিশেষে গাজীসাহেবের পূজারী ভক্ত বিদ্যমান। সেনরাজত্বকালের শেষে এখানকার জাতিভেদ-বর্ণপ্রথা জর্জরিত নিম্নবর্গীয় হিন্দুসমাজের মুসলমান পীর-গাজী সাহেবদের থেকে ইসলাম ধর্ম গ্রহণের স্পষ্ট আভাস মেলে। ইংরেজ আমলে পাদরী সাহেবদেরও খ্রিস্টধর্ম প্রচারের অন্যতম ক্ষেত্র ছিল এটি৷ ১৮৫৭ সালেই খাড়ি গ্রামে একটি গির্জা, একটি ইংরেজি স্কুল এবং বহু বাঙালি খ্রিস্টানের (ধর্মান্তরিত) বিবরণ পাওয়া যায়। সমাজ ও সংস্কৃতির বিভিন্ন সময়ের স্তর আজও খাড়ি গ্রামে সুবিন্যস্ত।
পদস্থ কর্মকর্তা

পদস্থ কর্মকর্তা বা পদস্থ কর্মচারী (ইংরেজিতে Official "অফিশাল্‌") হলেন কিছু ব্যক্তি, যারা সরকার বা কোন একটি প্রতিষ্ঠানের একটি দপ্তরে (কার্য সম্পাদন বা হুকুম পালনের একটি পরিশ্রমী স্থান) নির্দিষ্ট সময় অবস্থান করেন এবং কর্তৃপক্ষের (তাদের নিজস্ব বা তাদের উচ্চতর এবং / অথবা নিয়োগদাতার যা, সরকারি বা আইনত বেসরকারী হয়) মহড়ায় অংশগ্রহণ করেন।
সরকারি অফিসিয়াল বা কার্যনির্বাহক হলেন এমন একজন ব্যক্তি যিনি সরকার বা জন প্রশাসনের সাথে জরিত। অফিসিয়াল হতে পারে নির্বাচিত, নিযুক্তকৃত, নিয়োগকৃত, মনোনীত বা চাকুরীজীবী। আমলা বা বেসামরিক কর্মচারী হলো আমলাতন্ত্রের সদস্য। নির্বাচিত অফিসিয়াল হলো সেই ব্যক্তি যে নির্বাচনে প্রতিদ্বন্দ্বীতার মাধ্যমে জয়লাভ করে আসে। এছাড়াও অফিসিয়াল হতে পারে প্রাক্তন অফিসিয়াল থেকে পুননিযুক্তকৃত। কিছু অফিসিয়াল পদ উত্তারাধিকার সূত্রে পাওয়া যেতে পারে। একজন ব্যক্তি যিনি বর্তমানে একটি দপ্তরে অবস্থান করছেন, তাকে একজন শাসক হিসাবে অবহিত করা হয়।
আন্ধারথাউল

আন্ধারথাউল হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।
২০১১ সালের জনগণনা অনুসারে, আন্ধারথাউল গ্রামের জনসংখ্যা ২,১৭৭। এর মধ্যে ১,১২৮ জন পুরুষ ও ১,০৪৯ জন নারী।
আবুল কালাম আজাদ (দ্ব্যর্থতা নিরসন)

আবুল কালাম আজাদ হলেন একজন ভারতীয় স্বাধীনতা সংগ্রামী, শিক্ষাবিদ ও সাংবাদিক।
আবুল কালাম আজাদ দিয়ে আরও বুঝানো হয়:
প্যাট্রিক প্যাটারসন

বালফোর প্যাট্রিক প্যাটারসন (; জন্ম: ১৫ সেপ্টেম্বর, ১৯৬১) জ্যামাইকার পোর্টল্যান্ড এলাকায় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষভাগ থেকে ১৯৯০-এর দশকের শুরুর দিক পর্যন্ত ওয়েস্ট ইন্ডিজের পক্ষে ফাস্ট বোলার হিসেবে আন্তর্জাতিক ক্রিকেটে প্রতিনিধিত্ব করেছেন প্যাট্রিক প্যাটারসন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা, অস্ট্রেলীয় ক্রিকেটে তাসমানিয়া ও ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেছেন।
মরিস ও ইমেলদা দম্পতির সন্তান তিনি। হ্যাপি গ্রোভ হাই স্কুল ও উলমার্স স্কুল থেকে জ্যামাইকা স্কুল সার্টিফিকেট লাভ করেন।
প্যাটারসনের বাবা ও দাদু জ্যামাইকার আঞ্চলিক পর্যায়ের ক্রিকেটে অংশগ্রহণ করেছিলেন। শৈশবকাল থেকেই ক্রিকেটে তিনি তার দক্ষতা প্রদর্শন করতে থাকেন। ১৯৮৩ সালে জ্যামাইকার পক্ষে অভিষেক ঘটে তার। ১৯৮৪ থেকে ১৯৯০ সালের মধ্যে ইংরেজ কাউন্টি চ্যাম্পিয়নশীপে ল্যাঙ্কাশায়ারের পক্ষে খেলেন। পাশাপাশি ১৯৮৪-৮৫ মৌসুমে তাসমানিয়ার পক্ষে শেফিল্ড শিল্ডে খেলেন।
১৯৮৬ সালে মাইকেল হোল্ডিংয়ের অনুপস্থিতির কারণে আন্তর্জাতিক অঙ্গনে প্যাটারসনের আবির্ভাব ঘটে। সাবিনা পার্কে ইংল্যান্ডের বিপক্ষে টেস্ট অভিষেক হয় তার। তখন থেকেই তিনি বিশ্বের অন্যতম ফাস্ট-বোলাররূপে চিহ্নিত হন। আক্রমণাত্মক ও দ্রুতগতির অধিকারী প্যাটারসন অভিষেকেই সাত উইকেট দখল করেন। দলে নিজস্থান বহাল রেখে নতুন বলে বোলিংয়ে আক্রমণে নেতৃত্ব দিতেন। ইংল্যান্ডের উদ্বোধনী ব্যাটসম্যান গ্রাহাম গুচ মন্তব্য করেন যে, প্যাটারসনের ফাস্ট বোলিং বেশ ভীতিদায়ক ছিল।
১৯৮৭-৮৮ মৌসুমে ভারতের বিপক্ষে অনুষ্ঠিত সিরিজের প্রথম টেস্টে ৫/২৪ বোলিং পরিসংখ্যান গড়ে পুনরায় মাঠে ঝড় তোলেন। তার দূর্দান্ত বোলিংয়ে ভারত দল মাত্র ৩০.৩ ওভারেই ইনিংস শেষ করতে বাধ্য হয় যা প্রথমদিনের একটি অধিবেশনের অল্প কিছুসময় স্থায়ী হয়। ১৯৮৮-৮৯ মৌসুমে মেলবোর্নে স্বাগতিক অস্ট্রেলিয়ার বিপক্ষে দ্বিতীয় দিনের খেলা শেষ হবার পূর্বে স্টিভ ওয়াহ তাকে খেঁপিয়ে তোলেন। ঐদিনের খেলা শেষ হবার পর প্যাটারসন ক্ষেপে গিয়ে অস্ট্রেলীয়দের ড্রেসিং রুমে প্রবেশ করে পঞ্চম ও চূড়ান্ত দিনের প্রতিপক্ষের ব্যাটসম্যানদেরকে নাস্তানাবুদের কথা ঘোষণা করেন। অস্ট্রেলীয়রা জয়ের জন্য ৪০০ রানের লক্ষ্যমাত্রায় নেমে ১১৪ রানে অল-আউট হয়ে যায়। প্যাটারসন ঐ ইনিংসে পাঁচ-উইকেট পান ও খেলায় নয় উইকেট দখল করেন।
১৯৯২-৯৩ মৌসুমে অস্ট্রেলিয়া সফর শেষে দলীয় শৃঙ্খলা ভঙ্গের কারণে তাকে দল থেকে বাদ দেয়া হয়। ঐ সফরেই ওয়েস্ট ইন্ডিজ সর্বশেষ সিরিজ জয় করেছিল।
ট্রোজান যুদ্ধ

গ্রীকপুরাণ অনুযায়ী দীর্ঘ দশ বছর ব্যাপী রক্তক্ষয়ী ট্রয় যুদ্ধ সংগঠিত হয় দার্দেনালিসের পশ্চিমে ( আধুনিক তুরস্কের হিসারলিক ) ট্রয় নগরীর সম্মুখে ( স্ক্যামান্ডার নদীর তীরে ) খৃষ্টপূর্ব ১১৯৪ সালে এবং সমাপ্ত হয় ১১৮৪ সালে যদিও ব্রোঞ্জ যুগের এ যুদ্ধের সংঘটন-সময় নিয়ে আধুনিক ইতিহাসবিদরা মতবিরোধ করেন। দেব দেবীদের ষড়যন্ত্র, লোভ, নিষ্ঠুরতা ও পাগলামীর ফসল এ যুদ্ধ থেটিস-পুত্র অ্যাকিলিসের হস্তে ( গ্রীক: আখিলেউস/ আখিলেখ ) যুদ্ধের দশম বছরে প্রায়াম-পুত্র ও ট্রোজান সেনাপতি হেক্টরের ( গ্রীক: হেকতার ) মৃত্যুর মাধ্যমে চূড়ান্ত পরিণতির দিকে এগিয়ে যায়। দেবী অ্যাথিনার ছলনা, জিউস-পুত্র অ্যাপোলোর গাদ্দারী ও দেবরাজ জিউসের নীতিভঙ্গই হেক্টরের মৃত্যুর কারণ এবং হেক্টর ও প্রায়ামের সৎ ভাই ও টিথোনাস-পুত্র মেমননের পতন ট্রয়ের পতন নিশ্চিত করে দেয়। পরিশেষে অ্যাকিলিস, হেক্টর, প্যারিস, মেমনন ও প্রায়ামের মৃত্যু এবং ট্রয় নগরীর ধ্বংসের মাধ্যমে এ যুদ্ধ সমাপ্ত হয়। যদিও খোলা চোখে এ যুদ্ধে গ্রীকদের বিজয়ের পশ্চাতে ওডিসিয়াসের কাঠের ঘোড়া বা প্রায়ামের পুত্র হেলেনসের বিশ্বাসঘাতকতাকে মুখ্য কারণ হিসেবে বিবেচনা করা হয় কিন্তু আসল কারণটা ছিল জিউসের হাস্যকর মূর্খতা। দেবরাজ জিউস মানুষের সংখ্যা হ্রাসকল্পে মানুষে মানুষে এ সংঘাত সৃষ্টি করে। 
যদিও প্যারিসের হেলেনকে অপহরণ ও মাইসিনির রাজা আগামেমননের নেতৃত্বে স্পার্টার রাজা ও হেলেনের স্বামী মেনেলসের হেলেন উদ্ধার এ যুদ্ধের মূল কাহিনী অথবা ওডিসিয়াসের চাতুর্য, ট্রয়ের অগ্নিতে ভস্মীভূত হওয়া বা ট্রয়ে ব্যাপক গণহত্যা যুদ্ধ পরবর্তী সবচেয়ে আলোচিত বিষয় তবে সত্যটা হলো দেবরাজ জিউস দেবী হেরার অনুরোধে ট্রয়ের ধ্বংস নির্ধারণ করে। হাজার বছর ধরে পাঠকবর্গ ট্রয় যুদ্ধ নিয়ে আলোচনা করেছে বটে; প্যারিসের পাপ, হেক্টর বধ, মেমননের পতন, অ্যাকিলিসের ক্রোধ, প্যান্ডারুসের লোভ বা কাঠের ঘোড়ার ট্রয় নগরীর অভ্যন্তরীণ হওয়া ইত্যাদি কিন্তু এ যুদ্ধের মূল উৎস দেব-দেবীর লোভ ও মূর্খতার বিষয়টি সম্পূর্ণ উপেক্ষিত তখনও ছিল এবং এখনও আছে।
প্রেমতোষ বসু

প্রেমতোষ বসু (? - ১৫ এপ্রিল, ১৯১২) একজন স্বাধীনতা সংগ্রামী, জাতীয়তাবাদী সমাজকর্মী ও কবি।
পিতার নাম রাইচরন বসু। প্রেমতোষ বসু কলকাতার সেন্ট জেভিয়ার্স কলেজের মেধাবী ছাত্র ছিলেন। বাংলা এবং ইংরেজি লেখায় বিশেষ দখল ছিল তার। তাদের পারিবারিক ছাপাখানার ব্যবসা ছিল। "সন্ধ্যা" পত্রিকা তাদের Acme প্রেস থেকে ছাপা হত। ছাত্রাবস্থায় তার রবীন্দ্রনাথ ঠাকুরের সাথে যোগাযোগ হয়। তাদের বন্ধুত্ব ছিল দীর্ঘকাল। রবীন্দ্রনাথের বই ছাপা হত তাদের প্রেস থেকে। 'ক্ষণিকা' কাব্যগ্রন্থ তিনিই প্রকাশ করেন। কবির দ্বিতীয়া কন্যা রেনুকার বিবাহের যোগাযোগ প্রেমতোষ দায়িত্ব নিয়ে করেছিলেন তার আত্মীয়ের সাথে।
কবিতা লেখাতে সুনাম ছিল তার। শিবাজী উৎসব উপলক্ষ্যে ১৯০৪ খ্রিষ্টাব্দে বিপ্লবী সখারাম গনেশ দেউস্কর 'শিবাজীর দীক্ষা' নামক কাব্যসংকলন বের করলে রবীন্দ্রনাথের সাথে তার কবিতাও স্থান পায়।
স্বদেশী আন্দোলন ও সশস্ত্র বিপ্লবীদের প্রতি গভীর সহানুভূতি ছিল প্রেমতোষ বসুর। কাষ্ঠব্যবসায়ী কলকাতাবাসী ধনবান পিতার বহু সম্পত্তির অংশ বিক্রি করে দেন বিপ্লবীদের টাকা পয়সার জোগাড় করার মহান উদ্দেশ্যে। অস্ত্র সংগ্রহ ও বোমা প্রস্তুতের জন্যে অনেক অর্থ ব্যয় করেন তিনি। শহীদ বিপ্লবী কানাইলাল দত্তের অন্ত্যেষ্টিক্রিয়ার জন্যে অর্থদান করেন। ১৯০৭ সালে বার্ন ও ই.আই.আর ধর্মঘট এবং সরকারি প্রেস ধর্মঘটের অন্যতম সংগঠক ছিলেন। আলিপুর বোমা মামলার পর ব্যারিস্টারি পড়ার অজুহাতে দেশ ত্যাগ করেছিলেন।
ইংল্যান্ড গিয়ে চরম আর্থিক দুরবস্থায় পড়েন প্রেমতোষ বসু। ১৫ এপ্রিল, ১৯১২ খ্রিষ্টাব্দে উপযুক্ত শীতবস্ত্রের অভাবে নিউমোনিয়া আক্রান্ত হয়ে মর্মান্তিক মৃত্যু হয় তার। মৃত্যুকালে বয়েস হয়েছিল আনুমানিক ৫২ বছর।
পিউডিপাই

ফেলিক্স আর্ভিড উলফ শেলবার্গ ( ; ; জন্ম: ২৪শে অক্টোবর ১৯৮৯), অনলাইনে পিউডিপাই ( ) নামে অধিক পরিচিত, হলেন একজন সুইডিশ ইউটিউবার, কৌতুকাভিনেতা এবং ভিডিও গেম খেলোয়াড়-ভাষ্যকার; যিনি ইউটিউবে তার ভিডিও সামগ্রীর জন্য অধিক পরিচিত, যা প্রধানত লেট'স প্লে ধারাভাষ্য, ভ্লগ এবং কৌতুক নির্ভর অনুষ্ঠান।
১৯৮৯ সালের ২৪শে অক্টোবর তারিখে, শেলবার্গ সুইডেনের গোথেনবার্গ শহরে জন্মগ্রহণ করেন। শেলবার্গ গোথেনবার্গের চালমার্স ইউনিভার্সিটি অব টেকনোলজিতে শিল্প অর্থনীতি ও প্রযুক্তি ব্যবস্থাপনায় ডিগ্রি অর্জন করেন। ২০১০ সালে, বিশ্ববিদ্যালয়ে পড়াকালীন, তিনি পিউডিপাই নামে একটি ইউটিউব অ্যাকাউন্ট নিবন্ধন করেছিলেন। পরের বছর, তিনি ডিগ্রির ক্ষেত্রে আগ্রহ হারানোর পরে চালমার্স ইউনিভার্সিটি অব টেকনোলজি থেকে বাদ পড়েন; এই ঘটনায় তার পিতা-মাতার হতাশাগ্রস্থ হয়ে পড়েন। স্ক্যান্ডিনেভিয়ায় একটি বিজ্ঞাপনের সংস্থার সাথে একটি শিক্ষানবিসি অর্জনে ব্যর্থ হওয়ার পর, তিনি তার ইউটিউব চ্যানেলের জন্য ভিডিও তৈরির উপর মনোযোগ দেওয়ার সিদ্ধান্ত গ্রহণ করেছিলেন। তার ভিডিওগুলোর তহবিল অর্জনের জন্য, শেলবার্গ তার ফটোশপে নির্মিত কাজের মুদ্রণ বিক্রি শুরু করে এবং একটি হট ডোগ স্ট্যান্ডে কাজ করে। শেলবার্গ শীঘ্রই একটি দ্রুতবর্ধনশীল অনলাইন অনুসারী অর্জন করেন এবং ২০১২ সালের জুলাই মাসে, তার চ্যানেল এক মিলিয়ন গ্রাহক ছাড়িয়ে যায়।
মৈথিলী উইকিপিডিয়া

মৈথিলী উইকিপিডিয়া হচ্ছে অনলাইন বিশ্বকোষ উইকিপিডিয়ার মৈথিলী ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। মৈথিলী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ফণিভুষণ দাশগুপ্ত

ফনিভূষন দাশগুপ্ত (২৭ ডিসেম্বর ১৯০৭ - ১২ ফেব্রুয়ারি, ১৯৪২) একজন ব্রিটিশ বিরোধী সশস্ত্র বিপ্লবী ও পত্রিকা সম্পাদক।
ফনিভূষণের জন্ম বরিশাল জেলার খলিসাকোটাতে। পিতার নাম অক্ষয়কুমার দাশগুপ্ত। উজিরপুর বারপাইকা ইউনিয়ন ইন্সটিটিউশন থেকে ১৯২৪ সালে বিশেষ কৃতিত্বের সাথে ম্যাট্রিক এবং বরিশালের ব্রজমোহন কলেজ থেকে ১৯২৬ সালে আই.এ পাশ করেন। ছাত্রাবস্থাতেই গোপন বিপ্লবী সংগঠনে নাম লেখান।
১৯২৮ খ্রিষ্টাব্দে সরস্বতী লাইব্রেরিতে কাজে যোগ দেন, পাশাপাশি শংকর মঠ ও বরিশালের বিবেক আশ্রমের সাথে জড়িত হয়ে পড়েন। যুগান্তর বিপ্লবী দলের সাপ্তাহিক পত্রিকা "'স্বাধীনতা"' সম্পাদনা করার অপরাধে তার জেল হয় ১৯২৮ খ্রিষ্টাব্দে। মুক্তি পেয়ে আবার মেছুয়াবাজার বোমা মামলায় গ্রেপ্তার হয়ে হিজলি ডিটেনশন ক্যাম্পে বিনাবিচারে আটক থাকেন কিছুকাল। হিজলি জেল থেকে পালালেও ১৯৩৪ সালে পূনরায় ধরা পড়েন এবং সিঙ্গা রাজনৈতিক ডাকাতির (সিঙ্গা গ্রামের একটি দোকান লুঠ করার সময় তার গুলিতে পাহারাদারের মৃত্যু হয়) মামলায় তার যাবজ্জীবন কারাদন্ড ও দ্বীপান্তরের আদেশ হয়। আন্দামানে সেলুলার জেলে বন্দী থাকার সময় তার স্বাস্থ্য চূড়ান্ত অবনতি ঘটে। তিনি মুক্তির জন্যে অনশন করেছিলেন।
বিপ্লবী ফণিভূষণের স্ত্রী সুধারানী দাশগুপ্ত বহু পলাতক বিপ্লবীকে আশ্রয় ও নিরাপত্তা দিয়েছেন। ফণিভূষণের পরিবার নানা রকম বিপর্যয় ও অর্থনৈতিক অসুবিধার সম্মুখীন হয়েছে। তার মৃত্যুর সময় একমাত্র পুত্র বিপ্লব দাশগুপ্তের বয়েস ছিল মাত্র ২ বছর। সুধারানী মারা যান ১৯৪৪ সালে।
মুক্তিলাভ করলেও দীর্ঘ কারাজীবনে তার শরীর ভেঙ্গে গিয়েছিল, মানসিকভাবেও বিপর্যস্ত হয়ে যান। দুরারোগ্য যক্ষ্মা রোগে, বরিশালে নিজের বাড়িতে নিতান্তই অবহেলায়, লোকচক্ষুর আড়ালে মারা যান এই বিপ্লবী ১২ ফেব্রুয়ারি ১৯৪২ খ্রিষ্টাব্দে, মাত্র ৩৫ বছর বয়েসে।
দুর্ভিক্ষ

দুর্ভিক্ষ (রাক্ষুসে-আকাল) হল কোন এলাকার ব্যাপক খাদ্য ঘাটতি। সাধারণত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দুর্যোগ, গবাদিপশুর মড়ক, পোকাড় আক্রমণ ইত্যাদি কারণেও দুর্ভিক্ষ সংগঠিত হয়।
১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেণীর দৌরাত্ম্য্যের ফলে অবস্থা আরো শোচনীয় হয়ে পড়ে।
১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে (খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমাণ চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম্য এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরণ করে। বিপুল সংখ্যক মানুষ কলকাতা শহরে মৃত্যুবরণ করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।
১৯৭৫ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৫ এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৫ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবণের দাম সাধারণ মানুষের ক্রয় ক্ষমতার বাইরে চলে যায়। বিশেষ করে লবণের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকোপ কমতে থাকে। 
বিংশ শতাব্দীতে আনুমানিক ৭০ মিলিয়ন মানুষ দুর্ভিক্ষের কারণে মারা যায়। ১৯৫৮-৬১ সালে চীনের মহাদুর্ভিক্ষে শুধুমাত্র চীনেই মারা যায় ৩০ মিলিয়ন মানুষ। বিংশ শতাব্দীর কয়েকটি উল্লেখযোগ্য দুর্ভিক্ষ হল, ১৯৬০ সালে বায়াফ্রা দুর্ভিক্ষ, ১৯৭০ সালে কাম্বোডিয়া দুর্ভিক্ষ, ১৯৯০ সালে উত্তর কোরিয়ার দুর্ভিক্ষ এবং ১৯৮৩-৮৪ সালে ইথোপিয়ার দুর্ভিক্ষ।
নেপালি উইকিপিডিয়া

নেপালি উইকিপিডিয়া (নেপালি: नेपाली विकिपिडिया) হচ্ছে অনলাইন বিশ্বকোষ উইকিপিডিয়ার নেপালি ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নেপালি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বোড়াল

বোড়াল হল পশ্চিমবঙ্গের দক্ষিণ চব্বিশ পরগনার অন্তর্ভুক্ত দক্ষিণ কলকাতার একটি পুরাতাত্ত্বিক স্থান। অধুনালুপ্ত প্রাচীন ভাগীরথী বা 'আদিগঙ্গা'র তীরে অবস্থিত বোড়াল গ্রাম একসময় (পাল ও সেন যুগে) সমৃদ্ধশালী বর্ধিষ্ণু গ্রাম ছিল। নানান প্রাকৃতিক বিপর্যয়ে গঙ্গার প্রবাহপথ পরিবর্তিত হলে দক্ষিণ চব্বিশ পরগণার অন্যান্য গ্রামের মতো বোড়ালও সুন্দরবনের উত্তরপ্রান্তের জঙ্গলের মধ্যে সমাধিস্থ হয়। গঙ্গার লুপ্ত খাতের ধারে বোড়ালের পথে প্রাচীন দেবালয় ও গঙ্গার ঘাট কিছুদিন আগেও বনাকীর্ণ অবস্থায় দেখা যেত। সত্যজিৎ রায়ের পথের পাঁচালী ছবির চিত্রগ্রহণ হওয়ার পরে বোড়াল গ্রাম অধিক পরিচিতি পায়।
অতীতে প্রাচীন ভাগীরথী বা 'আদিগঙ্গা' (বর্তমান 'টালির নালা' খাল) খিদিরপুর হয়ে গড়িয়া থেকে দক্ষিণ-পূর্বে বেঁকে কাকদ্বীপ পর্যন্ত গিয়ে, সেখান থেকে বর্তমান মুড়িগঙ্গার ধারা ধরে এগিয়ে ধবলাট ও মনসার দ্বীপের মধ্য দিয়ে প্রথমে পশ্চিমে, পরে দক্ষিণমুখী হয়ে সাগরদ্বীপের কাছে বঙ্গোপসাগরে মিলিত হত৷ গঙ্গার তীরবর্তী অন্যান্য গ্রামের মতো বর্ধিষ্ণু বোড়ালও গঙ্গার প্রবাহপথ পরিবর্তিত হলে ক্রমে ধ্বংসস্তুপে পরিণত হয়।
পরবর্তীকালে, দীঘি ও পুকুর কাটার সময় বোড়াল কয়েকটি পাথরের বিষ্ণুমূর্তি পাওয়া যায়; মূর্তির স্থূলত্ব দেখে এগুলিকে একাদশ-দ্বাদশ শতকেরও প্রাচীন (সম্ভবত পাল যুগের) বলে অনুমান করা হয়। বোড়ালের সুবৃহৎ সেনদীঘি (প্রায় ৪২ বিঘা বিস্তৃত), দক্ষিণের গোবিন্দপুর গ্রাম থেকে প্রাপ্ত সেনরাজা লক্ষ্মণসেনের তাম্রপট্টলিপি এবং মাটি খুঁড়ে পাওয়া অন্যান্য নিদর্শন বোড়ালকে সেন আমলের একটি বর্ধিষ্ণু সভ্যতাকেন্দ্র হিসাবে ইঙ্গিত করে।
বোড়ালের গ্রাম্য দেবদেবীর মধ্যে সর্বপ্রধান হলেন 'ত্রিপুরাসুন্দরী'। ধাতুময়ী মূর্তির পাদপীঠে পঞ্চদেবতা ব্রহ্মা, বিষ্ণু, মহেশ্বর, ঈশ্বর ও রুদ্ধের মূর্তি উৎকীর্ণ; তার উপর শিব শবরূপে শয়ান এবং শিবের নাভিপদ্মস্থিত পদ্মের উপর চতুর্ভূজা ত্রিনয়না ত্রিপুরাসুন্দরীর মূর্তি অধিষ্ঠিত। বোড়ালে 'বাবাঠাকুর' (ভিন্ননামে ধর্মঠাকুর) নামে দুটি দেববিগ্রহ আছে; একটি সেনদীঘির পূর্বকোণে (ত্রিপুরাসুন্দরীর ভৈরব হিসাবে পূজিত) এবং অপরটি সরলদীঘির কোণে। দেবীর অপরপ্রান্তে আছেন 'ককাই চণ্ডী'। আগে 'ডর মাকাল' (ডর মহাকাল) নামে এক দেবতার পূজার বহুল প্রচলন ছিল। বাবাঠাকুরের মূর্তি গড়ে পূজা এখনও সাধারণ লোকায়ত স্তরে প্রচলিত।
বাশকির উইকিপিডিয়া

বাশকির উইকিপিডিয়া হচ্ছে অনলাইন বিশ্বকোষ উইকিপিডিয়ার বাশকির ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বাশকির উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বাভারীয় উইকিপিডিয়া

বাভারীয় উইকিপিডিয়া হচ্ছে অনলাইন বিশ্বকোষ উইকিপিডিয়ার বোরিশ্চ ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বাভারীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বিসলামা উইকিপিডিয়া

বিসলামা উইকিপিডিয়া হচ্ছে অনলাইন বিশ্বকোষ উইকিপিডিয়ার বিসলামা ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বিসলামা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
তিব্বতি উইকিপিডিয়া

তিব্বতি উইকিপিডিয়া হচ্ছে অনলাইন বিশ্বকোষ উইকিপিডিয়ার তিব্বতি ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। তিব্বতি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বসনীয় উইকিপিডিয়া

বসনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার বোসান্সকি ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বসনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সাংহাই বন্দর

সাংহাই বন্দর চীনের সাংহাই শহরে অবস্থিত একটি সমুদ্র বন্দর। এই বন্দরটি একটি গভীর জলের সমুদ্র বন্দর ও একটি নদী বন্দর নিয়ে গড়ে উঠেছে। বন্দরটি বর্তমানে বিশ্বের বৃহত্তম কন্টেইনার বন্দর। ২০১০ সালে সিঙ্গাপুর বন্দর কে অতিক্রম করে সবচ্যে বেশি কন্টেইনার পরিবহন করে। এটি ওই বছর ২৯.০৫ টিইউএস কন্টেইনার বহন করে বিপরীতে সিঙ্গাপুর বন্দর বহন করে এর অর্ধেক কন্টেইনার। ২০১৪ সালে সাংহাই বন্দর ৩৫ মিলিয়ন টিইউএস এর বেশি কন্টেইনার বহন করে।
সাংহাই বন্দরের সমুখ ভাগে রয়েছে পূর্ব চীন সাগর যা বন্দরের পূর্ব দিকে অবস্থিত ও দক্ষিণে রয়েছে হাংচৌ উপসাগর। বন্দরটিতে ইয়াংসি-কিয়াং নদী, হুয়াংপু নদী (যা ইয়াংতসে নদী প্রবেশ করে), এবং কুইয়ানং নদী অন্তর্ভুক্ত।
সাংহাই বন্দর পরিচালনা করে সাংহাই আন্তর্জাতিক বন্দর গোষ্ঠি। এই গোষ্ঠী ২০০৩ সালে সাংহাই বন্দর কর্তৃপক্ষ এর কাছ থেকে ক্ষমতা গ্রহণ করে। এই একটি বেসরকারি সংস্থা।এই সংস্থাযর সাংহাই পৌর সংস্থার ৪৪.২৩ শতাংশ অংশিদারীত্ব রয়েছে।বাকি অংশিদারীত্ব অন্য বেসরকারি সংস্থার কাছে রয়েছে।
মিং রাজবংশের সময়, বর্তমান সাংহাই শহরটি জিয়াংসু প্রদেশের অংশ (চচিয়াং প্রদেশের একটি ছোট অংশ) ছিল। সাংহাই ইউয়ান রাজবংশের একটি কাউন্টি আসন হয়ে উঠেছিল, তবে এটি তুলনামূলকভাবে একটি ছোট শহর ছিল।
ইয়াংতসে নদীর তীরে অবস্থানকারী এই অঞ্চলটি কোয়িং রাজবংশের কিয়ানোলং সম্রাটের রাজত্বকালে উন্নত উপকূলীয় বাণিজ্য কেন্দ্র হিসাবে উন্নীত হয়েছিল। ধীরে ধীরে, সাংহাই বন্দরটি নিংবো বন্দর এবং গুয়াংঝোর বন্দরকে অতিক্রম করে চীনের বৃহত্তম বন্দরে পরিণত হয়।
১৮৪২ সালে, সাংহাই একটি চুক্তিবদ্ধ বন্দর হয়ে ওঠে এবং এভাবে একটি উন্নয়নশীল আন্তর্জাতিক বাণিজ্যিক শহরে পরিণত হয়। ২০ শতকের প্রথম দিকে এটি পূর্ব এশিয়ায় বৃহত্তম শহর এবং বৃহত্তম বন্দর ছিল।
১৯৪৯ সালে, সাংহাইয়ের কমিউনিস্টরা ক্ষমতা দখলের সাথে বৈদেশিক বাণিজ্যের সম্পর্ক নাটকীয়ভাবে বন্ধ হয়েছিল। গণপ্রজাতন্ত্রী অর্থনৈতিক নীতি সাংহাইয়ের অবকাঠামো এবং পুঁজি উন্নয়ন উপর একটি মারাত্মক প্রভাব ছিল।
১৯৯১ সালে, কেন্দ্রীয় সরকার সাংহাইকে অর্থনৈতিক সংস্কারের সূচনা করতে দেয়। তখন থেকে সাংহাই বন্দর ক্রমবর্ধমান গতিতে বিকশিত হয়েছে। ২০০৫ সাল নাগাদ, ইয়াংশান গভীর জলের বন্দর ইয়াংশান দ্বীপপুঞ্জে নির্মিত হয়েছিল, এটি হংজ়ৌ উপসাগরীয় দ্বীপপুঞ্জের একটি গোষ্ঠী, যা সাংহাইয়ের সাথে ডংহাই সেতু দ্বারা সংযুক্ত। এই উন্নয়নের ফলে বন্দরটি পুরোন অগভীর জলের বন্দর ব্যবস্থার উপর নির্ভর কমায় এবং নিংবো-ঝাউহান বন্দরের নিকটবর্তী আরেকটি গভীর-জল বন্দর হিসাবে প্রতিদ্বন্দ্বিতা করার পরিকাঠাম পায়।
সাংহাই বন্দর প্রধান দুটি বন্দর দ্বারা গঠিত। এই বন্দরের কার্য পরিচালিত হয় তিনটি এলাকার উপর ভিত্তি করে।এই এলাকা গুলি হল-
সাংহাই বন্দরটি ইয়াংসি-কিয়াং নদী অঞ্চলের জন্য গুরুত্বপূর্ণ সমুদ্র পরিবহন কেন্দ্র এবং বৈদেশিক বাণিজ্যের জন্য সবচেয়ে গুরুত্বপূর্ণ প্রবেশদার। বন্দরটির পশ্চাদ্ভূমির মধ্যে রয়েছে ইয়াংসি-কিয়াং নদী এলাকার অর্থনৈতিকভাবে উন্নততর আনহুই, জিয়াংসু, চচিয়াং এবং হনান প্রদেশগুলির ঘন জনসংখ্যার, উন্নত কৃষি ভিত্তিক এবং কৃষি খাতের আওতায় শক্তিশালী শিল্প ক্ষেত্র।
কাদাল দেসাম

কাদাল দেসাম () ১৯৯৬ সালে মুক্তি পাওয়া একটি তামিল চলচ্চিত্র যেটির পরিচালনায় ছিলেন কাথির এবং প্রযোজনা করেন কে টি কুঞ্জুমন। এই চলচ্চিত্রে তারকা হিসেবে ছিলেন আব্বাস, বিনীত, তাবু, গায়ক এস. পি. বালসুব্রহ্মণ্যম, শ্রীবিদ্যা, চিন্নি জয়ন্ত এবং ভাদিভেলু। এ. আর. রহমান সঙ্গীত পরিচালনার দায়িত্বে ছিলেন এবং কে ভি আনন্দ ছিলেন সিনেমাটোগ্রাফির দায়িত্বে। ১৯৯৬ এর আগস্টে চলচ্চিত্রটি মুক্তি পায় চলচ্চিত্র-সমালোচকদের দ্বারা ধনাত্মক সাড়া পাওয়ার পর এবং ভালো বাণিজ্যিক সাফল্যও পায় চলচ্চিত্রটি। তেলুগু ভাষায় অনুবাদ করে এই চলচ্চিত্রটি 'প্রেমা দেসাম' নামে মুক্তি দেওয়া হয়েছিল আর হিন্দি ভাষায় অনুবাদকৃত সংস্করণটির নাম ছিল 'দুনিয়া দিলওয়ালো কি'। তেলুগু সংস্করণটি ভালো ব্যবসা করতে পারলেও হিন্দি সংস্করণটি পারেনি।
চেন্নাইয়ের রাজধানীতে ঐতিহ্যগত প্রতিদ্বন্দ্বিতাগুলি যথাক্রমে পাখাইয়াপ্পা ও লোওলা কলেজের ছাত্রদের মাঝে বিদ্যমান। কার্তিক (ভিনেথ) দরিদ্র এবং একটি অনাথ, যা পচাইয়াপ্পা কলেজে অধ্যয়ন করে, একটি ভাড়াটে রুমে বাস করে, বাসে ভ্রমণ করে, বেশ কয়েকজন বন্ধু সহ হ্যাং করে এবং তার ফুটবল দলের অধিনায়ক হয়। তিনি একটি ভাল কবি এবং তার স্বপ্ন মেয়ে সম্পর্কে daydreams হয়। অরুণ (আব্বাস), অন্যদিকে ধনী ও ধনী পরিবার থেকে আসে, লোয়লা কলেজে পড়াশোনা করে, নিজের গাড়ি চালায়, বন্ধুদের সংখ্যা বাড়িয়ে দেয় এবং ফুটবল দলের অধিনায়কও হয়। একটি কদর্য আন্তকসংযোগ দাঙ্গা মধ্যে অরুণ কার্তিক এর জীবন বাঁচায়। তাই ফেরার পর কার্তিক অরুণকে একটি ফুটবল খেলায় জিতিয়ে দেয় কারণ তিনি মনে করেন অরুণ সহজেই হারিয়ে যেতে পারে না। অরুন উপলব্ধি করেন যে বিজয় কার্তিকের বলিদানের বিজয়।
তারা ভাল বন্ধু হয়ে ওঠে, এবং তারা উভয় কলেজ রাস্তায় অন্যদের বন্ধুত্ব একটি ভাল উদাহরণ দেখান। নতুন মেয়ে দিব্য (তাবু) কলেজে যোগদান না হওয়া পর্যন্ত চলাচলে মসৃণ ছিল। উভয় ছেলের সাথে তার প্রেমে পড়ে যায়, কিন্তু তাদের কেউ বুঝতে পারে না যে তারা উভয়ে একই মেয়েকে ভালবাসে। ঘটনাগুলির একটি শৃঙ্খলে যখন তারা উপলব্ধি করে যে উভয় একই মেয়েকে ভালোবাসে, তাদের বন্ধুত্ব বিচলিত হয় এবং তারা একে অপরের সাথে যুদ্ধ করে। সিনেমাটির শেষ দেখায় কি দেবায়া তাদের একজনের সাথে ভালোবাসে এবং তাদের বন্ধুত্ব প্রভাবিত হবে কিনা। শেষ পর্যন্ত দেবী বলছেন যে তিনি তাদের উভয়েরই পছন্দ করেছেন কিন্তু এইভাবে অন্যকে হারানোর এবং তাদের বন্ধুত্বকে ব্যাহত করার জন্য একজনকে নির্বাচন করতে চান না। তাই এই সিনেমার সমাপ্তি ঘটে অরুণ এবং কার্তিক তাদের বন্ধুত্ব আবার ফিরে।
আবখাজীয় উইকিপিডিয়া

আবখাজীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আবখাজীয় ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আবখাজীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আচেহনীয় উইকিপিডিয়া

আচেহনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আচেহুনীয় ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আচেহনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।